Parlementêre komitee verwelkom 0%-verhoging | Maroela Media
Parlementêre komitee verwelkom 0%-verhoging
Studente buite die parlement. Foto: Twitter
Die parlementêre komitee oor hoër onderwys en opleiding het Sondag pres. Jacob Zuma se aankondiging dat daar in 2016 geen verhoging in universiteitsfooie sal wees nie, geloof.
Die komitee het sy lof uitgespreek teenoor die regering, universiteitsleierskap en studenteverteenwoordigers dat hulle 'n vriendskaplike ooreenkoms bereik het wat ten doel het om orde te herstel nadat bedrywighede by tersiêre instellings vir byna twee weke ontwrig is, het Yvonne Phosa, voorsitter van die komitee, in 'n verklaring gesê.
"Die regering het 'n simpatieke, deelnemende ingesteldheid vertoon deur 'n manier te vind om 'n saak van nasionale belang te hanteer te midde van toenemende protesoptredes waartydens studente versoek het dat klasgeld geskrap moet word. Ons verwelkom die korttermyn-oplossing soos aangekondig deur pres. Zuma en erken ook dat die medium- en langtermynwerk voortgaan sodat 'n volhoubare oplossing gevind kan word," het sy gesê.
Die komitee beskou dit as 'n noodsaaklike bousteen vir die inwerkingstelling van 'n beleid vir gratis hoër onderwys vir studente wat behoeftig is maar akademies presteer. Volgens Phosa is dit belangrik om daarop te let dat die voorsiening van gratis hoër onderwys 'n proses is en nie 'n gebeurtenis wat oornag bewerkstellig kan word nie. Sy het egter gesê die proses moet bespoedig word.
"Dit sal in die land se beste belang wees indien die proses bespoedig word." Phosa het gesê die optogte was oor 'n tydperk van nege dae meestal vreedsaam. Die komitee is egter bekommerd oor sekere "skelm elemente" binne die studentebevolking wat Vrydag tot geweld oorgegaan het tydens die saamtrek by die Uniegebou.
"Ons veroordeel sulke dade van geweld met die minagting wat dit verdien. Die oortreders wat geëien is en diegene wat moontlik nog geëien sal word, moet die gevolge van hul optrede dra. Ons kan nie 'n situasie hê waar 'n vreedsame en wettige protes in die wiele gery word deur die optrede van 'n paar wetteloses nie," het Phosa gesê.
Wits bly gesluit; UP heropen Maandag
Drie dood in trompop-botsing
Ek wil graag weet waarom dit so vêr moet gaan voordat gehoor gegee word? Die regering moet wakker word en voorsiening maak vir wat kom. Baseer dit op geluide wat uit die bevolking kom en nie geluide uit die leiers se monde nie . Waak op!!
Drie tree vorentoe en twee tree is maar jou tipiese optrede Kameraad Blade. Op een foto wat ek gesien het van jou agter stewige traliewerk het jy baie verskrik gelyk ek dink n stewige dop is dan al medisyne om so n skrik te kan hanteer.
Jammer moes lees " Drie tree vorentoe Twee tree terug"
En AL die Universiteite klap hande en begin leer vir eksamen, behalwe die kampusse waar die meerderheid studente swart is….Daar gaan die "stakings" en "ontwrigting" voort….vir GRATIS onderrig en opleiding….sodra jy dit universiteit toe maak nadat jy Matriek geslaag het met 30%.
Zuma en die ANC is bly oor die op losing.ek sien niks om oor bly te wees nie.al wat gebeur het hulle het onder druk ingegee en die studente het geen onderneeming van hul kant gegee nie.in teendeel demaand hulle klaer meer en gaan voort met hulle bandeloosheid.